Csányi Alapítvány, Csányi Pincészet,

Honismereti Szövetség, Déli ASzC Teleki Zsigmond Mezőgazdasági Technikum, Szakképző Iskola és Kollégium és a Pécsi Tudományegyetem közös

Pályázata és Emlékkonferencia

Teleki Zsigmond emlékére

 ADATKEZELÉSI TÁJÉKOZTATÓ

Az adatkezelés jogalapja:

1. **Pályázatra történő jelentkezés**, pályamunka kezelésének jogalapja: az Európai Unió Általános Adatvédelmi Rendelet (2016/679, GDPR) 6. cikk (1) bekezdés a) pontja szerint az **érintett hozzájárulása**.
2. Az Emlékkonferencián történő **képmás és hangfelvétel készítésé**nek és közzétételének jogalapja: az Európai Unió Általános Adatvédelmi Rendelet (2016/679, GDPR) 6. cikk

(1) bekezdés a) pontja szerint az **érintett hozzájárulása**.

1. A **díjak átadásá**hoz szükséges név, lakcím és adóazonosító jel kezelésének jogalapja: GDPR 6 cikk. (1) bekezdés c) pontja, azaz az adatkezelőre vonatkozó **jogi kötelezettség teljesítésé**hez szükséges, figyelemmel a személyi jövedelemadóról szóló 1995. évi CXVII. törvény 69-70.§ rendelkezéseire.
2. A **díjazottak neve közzétételé**nek jogalapja: az Európai Unió Általános Adatvédelmi Rendelet (2016/679, GDPR) 6. cikk (1) bekezdés a) pontja szerint az **érintett hozzájárulása**.

Az adatkezelés célja:

1. A Pályázat célja emlékezés Teleki Zsigmond munkásságára, ennek jegyében életútjának, valamint a hazai statisztika történetének pályázati formában történő feldolgozása.
2. Az Emlékkonferencián történő képmás és hangfelvétel készítésének és közzétételének célja, azok közzététele a szervezők honlapján, illetve közösségi oldalán a nyilvánosság tájékoztatása érdekében.
3. A díjátvételi elismervényen feltüntetett adatok (név, lakcím, adóazonosító jel) kezelésének célja az átadott díjak átvételének igazolása.
4. A díjazottak neve közzétételének célja a szervezők honlapján, illetve közösségi oldalán a nyilvánosság tájékoztatása.

Az adatkezelésre jogosultak köre:

Csányi Alapítvány, 1531 Budapest, Pf. 21. info@csanyialapitvany.hu +36 1 391 7032

Honismereti Szövetség, 1088 Budapest, Múzeum krt. 14–16. [www.honismeret.hu](http://www.honismeret.hu/) (a továbbiakban együtt Szervezők) közös pályázata során:

* A **pályamunkák elbírálásá**nak adatkezelője: a Szervezők szakmai zsűrije.
* Emlékkonferencián történő **képmás és hangfelvétel készítésé**nek és közzétételének adatkezelője: Szervezők.
* A **díjak átadásá**val kapcsolatos adatkezelő: Csányi Alapítvány.
* A **díjazottak neve közzétételé**re jogosult: a Szervezők.
* A **hozzájáruló nyilatkozatok** adatkezelője: Csányi Alapítvány.

Az érintettek:

A Pályázatra jelentkező 7-13. évfolyamos tanulók, felsőoktatási hallgatói jogviszonnyal rendelkező hallgatók.

A kezelt adatok:

1. Pályázatra történő jelentkezés során megadott **név és elérhetőség, helyezés esetén aktív hallgatói jogviszony igazolására vonatkozó dokumentum (egyetem), tanulói jogviszony igazolás 7-13. évfolyam), valamint a pályamunka**.
2. Az Emlékkonferencián készült **képmás és hangfelvétel.**
3. Díjazottak esetén, a **díjazott neve, lakcíme és adóazonosító jele**, amely a díjátvételi elismervényre kerül;
4. Közzététel során a **díjazott neve, képmása**.
5. A pályázó által kitöltött hozzájáruló nyilatkozatban megadott **név, születési név, születési hely, idő, anyja neve, valamint 18 éven aluliak esetében a szülő adatai.**

Az adatkezelés időtartama:

A nyertes pályamunkák megőrzési ideje: 2026. október 31. A nem nyertes pályamunkán megőrzési ideje: 2025. december 31.

Az Emlékkonferencián készült képmás és hangfelvételeket a Szervezők honlapján, illetve a közösségi oldalán a közzététel idejéig őrzik meg. A díj átvételi elismervények megőrzési ideje: 10 év. A hozzájáruló nyilatkozatok megőrzési ideje az igényérvényesítés időtartama.

Az érintettek jogai:

A Pályázó kérelmezheti:

* tájékoztatását adatainak kezeléséről;
* a pályázat során rendelkezésére bocsátott adatokhoz való hozzáférést (elektronikus úton vagy másolat útján);
* pontatlan adatainak helyesbítését, hiányos adatainak kiegészítését;
* adatainak törlését, kezelésének korlátozását, ha az ahhoz szükséges feltételek fennállnak;
* továbbá tiltakozhat adatainak kezelése ellen.

Amennyiben az érintett hozzájárulását visszavonja, az nem érinti a visszavonás előtt, a hozzájárulás alapján végrehajtott adatkezelés jogszerűségét.

Az érintett jogorvoslati lehetőségei:

A Pályázó a jogainak megsértése esetén,

* + bírósághoz fordulhat (Fővárosi Törvényszék, 1055 Budapest, Markó u. 27. <http://fovarositorvenyszek.birosag.hu/>);
	+ valamint vizsgálatot kezdeményezhet a Nemzeti Adatvédelmi és Információszabadság Hatóságnál (NAIH, 1055 Budapest, Falk Miksa u. 9-11., [www.naih.hu,](http://www.naih.hu/) ugyfelszolgalat@naih.hu), illetve bármely tagállami nemzeti adatvédelmi hatóságnál.

Budapest, 2025. július 01.